Sankt Hans i Skovlunde Bypark

Torsdag den 23. juni 2022 mellem 16.00 og 23.30

**Hej Skovlundespejdere og spejderforældre.**

Efter flere års Coronapause deltager Skovlundespejderne igen i det store Sankt Hans arrangement i Skovlunde Bypark.

Dette arrangement er med til, at spejderne ses i bybilledet, og at spejdergruppen har penge nok til at lave godt spejderarbejde. **Så kom og vær med!**

Forældre, der hjælper til Sct. Hans, optjener point på spejdernes ’spejderkonto’ – Tropsspejdere optjener også selv på deres konto.

**Sammen med FDF står vi for aktiviteter og salg af mad**

Overskuddet deler vi med FDF.

Der er som sædvanlig et turpas til børneaktiviteter. Hver gren har en aktivitet, som vi skal bemande med spejdere i uniform og hjælpende forældre*.*

I salgsboden står vi for salg af pølser, popcorn, is, slik og toasts.

**Opsætning og oprydning**

Der er også behov for hjælp til opsætning af telte (dette foregår torsdag fra kl. 10) og i særdeleshed for hjælp til oprydning, når arrangementet er slut omkring kl. 22 – jo flere vi er til den sidste tjans, des hurtigere kommer vi hjem.

# Vil du hjælpe?

# Tilmeld via [www.skovlundespejderne.dk](http://www.skovlundespejderne.dk). Der er mulighed for at hjælpe inden, under og til oprydning efter.

Vi laver en vagtplan for boderne, aktiviteter og opsætning/oprydning, som bliver meldt ud i Facebookgrupperne og på [www.skovlundespejderne.dk](http://www.skovlundespejderne.dk/)

Midsommerhilsner fra Skovlundespejderne